စစ်ကောင်စီကို အသိအမှတ်မပြုရန် အင်ဒိုနီးရှားသံရုံးအရှေ့၌ ပြည်သူများဆန္ဒပြ
Channel: Myanmar Now News
Date: 2021-02-24

စစ်ကောင်စီကို အသိအမှတ်မပြုရန် ရန်ကုန်မြို့ အင်ဒိုနီးရှားသံရုံးရှေ့တွင် မြန်မာမွတ်စလင်အများစုပါဝင်သည့် ပြည်သူထောင်ချီပြီး ဆန္ဒထုတ်ဖော်ခဲ့ကြပြီး အာဆီယံအနေဖြင့် မြန်မာပြည်သူများ၏ မဲများကို လေးစားရန်၊  အာဏာသိမ်းစစ်ကောင်စီကို အသိအမှတ်မပြုရန်၊ နောက်ထပ်ရွေးကောက်ပွဲလုပ်ရန်မလိုအပ်၊ မြန်မာပြည်သူများနှင့်တစ်သားတည်းရပ်တည်ပေးကြရန် တောင်းဆိုခဲ့ကြပါသည်။

အင်ဒိုနီးရှားနိုင်ငံခြားရေးဝန်ကြီးသည် ဖေဖော်ဝါရီ ၂၅ ရက်နေ့တွင် မြန်မာနိုင်ငံ နေပြည်တော်ကို နေ့ချင်းပြန်ခရီးလာရောက်ရန် သတင်းတွေထွက်ပေါ်ခဲ့ပြီး မြန်မာပြည်သူများက ဆန့်ကျင်ဝေဖန်ခဲ့ကြကာ လက်ရှိအချိန်မှာတော့ အခြေအနေအရ ခရီးစဉ်ဖျက်သိမ်းသည်ဟု သတင်းထုတ်ပြန်ပါသည်။ သို့သော်လည်း အင်ဒိုနိုင်ငံခြားရေးဝန်ကြီးသည် ယနေ့ နေ့လယ်ပိုင်းတွင် ထိုင်းနိုင်ငံ ဘန်ကောက်မြို့သို့ ရောက်ရှိနေသလို မြန်မာစစ်ကောင်စီက ခန့်အပ်ထားသည့် နိုင်ငံခြားရေးဝန်ကြီး ဦးဝဏ္ဏမောင်လွင်သည်လည်း ဘန်ကောက်မြို့သို့ ရောက်နေကြောင်း ရိုက်တာသတင်းက ဆိုပါသည်။

သတင်းနှင့်ရိုက်ကူး - Myanmar Now